ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 27/2544เรื่อง รายละเอียดของบัตรประจําตัวของบุคคลที่ได้รับความเห็นชอบให้ทําหน้าที่ขายหรือรับซื้อคืนหน่วยลงทุนหรือเป็นตัวแทนสนับสนุน อาศัยอํานาจตามความในข้อ 15(1) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 3/2544 เรื่อง หลักเกณฑ์ เงื่อนไข และวิธีการขายหรือรับซื้อคืนหน่วยลงทุนและการตั้งตัวแทนสนับสนุน ลงวันที่ 2 กุมภาพันธ์ พ.ศ. 2544 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ในประกาศนี้ "บุคคลที่ได้รับความเห็นชอบ" หมายความว่า บุคคลที่ได้รับความเห็นชอบจากสํานักงานให้ทําหน้าที่ขายหรือรับซื้อคืนหน่วยลงทุนหรือเป็นตัวแทนสนับสนุน "ตัวแทนสนับสนุน" หมายความว่า บุคคลซึ่งบริษัทจัดการตั้งให้เป็นตัวแทนในการขายหรือรับซื้อคืนหน่วยลงทุน "ประกาศ ที่ กน. 3/2544" หมายความว่า ประกาศคณะกรรมการกํากับหลักทรัพย์และตลาดหลักทรัพย์ ที่ กน. 3/2544 เรื่อง หลักเกณฑ์ เงื่อนไข และวิธีการขายหรือรับซื้อคืนหน่วยลงทุน และการตั้งตัวแทนสนับสนุน ลงวันที่ 2 กุมภาพันธ์ พ.ศ. 2544 "การขายโดยผู้ลงทุนมิได้ร้องขอ" (cold calling) หมายความว่า การขายหรือชักชวนโดยบริษัทจัดการกับบุคคลที่ไม่เคยเป็นผู้ถือหน่วยลงทุนของกองทุนรวมใดภายใต้การจัดการของบริษัทจัดการนั้นมาก่อน หรือโดยผู้จัดจําหน่ายหน่วยลงทุนหรือตัวแทนสนับสนุนของบริษัทจัดการกับบุคคลที่ไม่เคยเป็นลูกค้าของตนมาก่อน แล้วแต่กรณี เพื่อให้ซื้อหน่วยลงทุนเป็นครั้งแรก ในลักษณะที่บริษัทจัดการ ผู้จัดจําหน่ายหน่วยลงทุน หรือตัวแทนสนับสนุนดังกล่าวตั้งใจเข้าพบผู้ลงทุนโดยตรง หรือติดต่อผู้ลงทุนทางโทรศัพท์ โดยผู้ลงทุนมิได้เป็นฝ่ายร้องขอ "บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม "ผู้จัดจําหน่ายหน่วยลงทุน" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดจําหน่ายหลักทรัพย์ที่บริษัทจัดการตั้งให้เป็นผู้ทําหน้าที่ขายหน่วยลงทุน "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ บัตรประจําตัวของบุคคลที่ได้รับความเห็นชอบที่เป็นบุคคลธรรมดาซึ่งจะติดต่อกับผู้ลงทุนในการเสนอขายโดยผู้ลงทุนมิได้ร้องขอ ต้องเป็นบัตรที่สํานักงานออกให้โดยมีรายละเอียดดังต่อไปนี้ (1) ชื่อ และนามสกุลของบุคคลที่ได้รับความเห็นชอบ และระดับการได้รับความเห็นชอบ (2) วันออกบัตรและวันหมดอายุของบัตร (3) ลายมือชื่อผู้มีอํานาจลงนามของสํานักงานข้อ ๓ นับตั้งแต่วันที่ประกาศที่ กน. 3/2544 มีผลใช้บังคับจนถึงวันครบกําหนดการผ่อนผันการจัดให้มีพนักงานที่ได้รับความเห็นชอบประจําอยู่ที่สํานักงานใหญ่หรือสาขาตามที่กําหนดในข้อ 30 แห่งหมวด 5 บทเฉพาะกาลของประกาศดังกล่าว ให้พนักงานที่ยังไม่ได้เป็นบุคคลที่ได้รับความเห็นชอบที่เข้าพบผู้ลงทุนเพื่อทําการขายโดยผู้ลงทุนมิได้ร้องขอแสดงบัตรประจําตัวพนักงานของนิติบุคคลที่ตนสังกัดในขณะที่เข้าพบผู้ลงทุนแทนบัตรประจําตัวตามข้อ 2 ในกรณีที่ตัวแทนสนับสนุนที่เป็นนิติบุคคลที่ได้รับความเห็นชอบจากสํานักงานรายใดยังไม่เคยมีการจัดทําบัตรประจําตัวให้กับพนักงานในสังกัดของตน ให้จัดทําบัตรประจําตัวพนักงานโดยขนาดของบัตรต้องไม่เล็กกว่า 8.0 x 5.0 ซ.ม. พร้อมติดรูปถ่ายครึ่งตัว หน้าตรง ไม่สวมหมวกและแว่นตาดํา ขนาด 1 นิ้ว ที่มุมบนด้านซ้ายของบัตร และต้องมีรายละเอียดอย่างน้อยดังต่อไปนี้ (1) ชื่อ และนามสกุล ของพนักงานเจ้าของบัตร (2) ชื่อ และหมายเลขโทรศัพท์ที่ติดต่อได้ของตัวแทนสนับสนุนที่เป็นนิติบุคคลที่พนักงานเจ้าของบัตรสังกัด (3) ลายมือชื่อผู้มีอํานาจลงนามของตัวแทนสนับสนุนที่เป็นนิติบุคคลข้อ ๔ ประกาศนี้ให้ใช้บังคับตั้งแต่วันที่ 1 มกราคม พ.ศ. 2545 เป็นต้นไปผู้มีอํานาจลงนาม - ประกาศ ณ วันที่ 12 กรกฎาคม พ.ศ. 2544 (นายประสาร ไตรรัตน์วรกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์